Държавен вестник, бр. 8, 2014 г., стр. 103

БРОЙ  8	
Д Ъ Р Ж А В Е Н  В Е С Т Н И К 	
СТР.  103  
17. планира и организира защитата на кла­
сифицираната информация при бедствия, при 
положение на война, при военно или друго 
извънредно положение в министерството;
18. осъществява взаимодействие с наци­
онални органи, служби или организации, 
както и със сродни служби и органи на други 
държави или международни организации по 
въпроси, свързани със защитата на класифи­
цираната информация;
19. разработва политиката, извършва ад­
министриране и поддържа функционирането 
на инфраструктура на публичните ключове 
и издава цифрови сертификати на длъжност­
ните лица от министерството, структурите 
на пряко подчинение на министъра и Бъл­
гарската армия;
20. определя изискванията за сигурност, 
организира и провежда тестване на нови 
програмни и технически средства за използ­
ване в АИС и мрежи и извършва специално 
изтриване на материални носители за запис 
на класифицирана информация;
21. разработва и предлага на министъра 
общите изисквания и реда за осъществяване 
на пропускателния режим в обектите на ми­
нистерството и в обектите и формировани­
ята на структурите на пряко подчинение на 
министъра и на Българската армия;
22. осъществява методическо ръководство 
на органите по сигурността на информацията 
в Българската армия и структурите на пряко 
подчинение на министъра и изготвя опера­
тивни процедури и указания по осигуряване 
сигурността на информацията.
Раздел IV
Дирекция „Вътрешен одит“
Чл. 18. (1) Дирекция „Вътрешен одит“ е на 
пряко подчинение на министъра и осъщест­
вява вътрешен одит по Закона за вътрешния 
одит в публичния сектор.
(2) Дирекция „Вътрешен одит“ осъщест­
вява дейността по вътрешен одит на всички 
структури, програми, дейности и процеси в 
министерството, включително на разпореди­
телите със средства на Европейския съюз и 
по други програми и на разпоредителите с 
бюджет от по-ниска степен към министъра, 
които нямат изградени звена за вътрешен 
одит, в съответствие с чл. 13 от Закона за 
вътрешния одит в публичния сектор.
(3) Във връзка с изпълнението на одитен 
ангажимент за даване на увереност дирекция 
„Вътрешен одит“ може да извършва проверки 
във второстепенни разпоредители с бюджет към 
министъра, в които е изградено самостоятелно 
звено за вътрешен одит, както и на техните 
разпоредители с бюджет от по-ниска степен.
(4) Дирекция „Вътрешен одит“ осъщест­
вява вътрешен одит в търговските дружества 
по чл. 61 от Търговския закон и в лечебните 
заведения – търговски дружества, в които 
министърът упражнява правата на държавата 
в капитала, когато в посочените организа­
ции не е изградено самостоятелно звено за 
вътрешен одит.
(5) Дирекция „Вътрешен одит“ осъществява 
наблюдение и координация на дейността на 
звената за вътрешен одит на второстепенните 
разпоредители с бюджет към министъра.
(6) Директорът на дирекция „Вътрешен 
одит“ докладва пряко на министъра.
(7) Дирекция „Вътрешен одит“:
1. планира, извършва и докладва дейността 
по вътрешен одит в съответствие с изисквани­
ята на Закона за вътрешния одит в публичния 
сектор, Стандартите за вътрешен одит в пуб­
личния сектор, Етичния кодекс на вътрешните 
одитори, статута на вътрешния одит и утвърде­
ната от министъра на финансите методология 
за вътрешен одит в публичния сектор;
2. изготвя на базата на оценка на риска 
тригодишен стратегически план и годишен 
план за дейността си, които се утвърждават 
от министъра;
3. изготвя одитен план за всеки одитен 
ангажимент за увереност, който съдържа 
обхват, цели, времетраене и разпределение 
на ресурсите за изпълнение на ангажимента, 
одитния подход и техники, вида и обема на 
проверките;
4. дава на министъра независима и обек­
тивна оценка за състоянието на одитираните 
системи за финансово управление и контрол;
5. оценява процесите за идентифициране, 
оценяване и управление на риска, въведени 
от министъра;
6. проверява и оценява: съответствието на 
дейностите със законодателството, вътрешните 
актове и договори; надеждността и всеобхват­
ността на финансовата и оперативната инфор­
мация; създадената организация по опазване 
на активите и информацията; ефективността, 
ефикасността и икономичността на дейности­
те; изпълнението на задачите, договорите, 
поетите ангажименти и постигането на целите;
7. при възлагане от министъра дава съвети, 
мнение и обучава с цел подобряване проце­
сите на управление на риска и контрола, без 
да поема управленска отговорност за това;
8. докладва и обсъжда с министъра и с 
ръководителите на структурите, чиято дейност 
е одитирана, резултатите от всеки извършен 
одитен ангажимент и представя одитен доклад;
9. дава препоръки в одитните доклади за 
подобряване на адекватността и ефективността 
на системите за финансово управление и кон­
трол, подпомага министъра при изготвянето 
на план за действие и извършва проверки за 
проследяване изпълнението на препоръките;
10. изготвя и представя на министъра годи­
шен доклад за дейността по вътрешен одит в 
съответствие с чл. 40 от Закона за вътрешния 
одит в публичния сектор;